เงินบาทแข็งค่า 36.03 บ. หลัง นลท.หันลงทุนสินทรัพย์เสี่ยง
เงินบาทเปิดกลับแข็งค่า 36.03 บาท/ดอลลาร์ ตามทิศทางภูมิภาคหลังดอลลาร์อ่อนค่า หลังตลาดคลายกังวลเรื่อง “เฟด” แล้วกลับไปลงทุนในสินทรัพย์เสี่ยง นักวิเคราะห์คาดกรอบวันนี้ 35.90-36.15 บาท/ดอลลาร์

เงินบาทเปิดกลับแข็งค่า 36.03 บาท/ดอลลาร์ ตามทิศทางภูมิภาคหลังดอลลาร์อ่อนค่า หลังตลาดคลายกังวลเรื่อง “เฟด” แล้วกลับไปลงทุนในสินทรัพย์เสี่ยง นักวิเคราะห์คาดกรอบวันนี้ 35.90-36.15 บาท/ดอลลาร์
8 ก.ค. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 36.03 บาท/ดอลลาร์ แข็งค่าจากปิดตลาดเย็นวานนี้ที่ระดับ 36.16 บาท/ดอลลาร์ โดยเคลื่อนไหวตามทิศทางของค่าเงินในภูมิภาคและตลาดโลก หลังดอลลาร์อ่อนค่าเนื่องจากนักลงทุนคลายกังวลเรื่องการปรับขึ้นอัตราดอกเบี้ยของธนาคารกลางสหรัฐ (เฟด) แล้วกลับไปลงทุนในสินทรัพย์เสี่ยงมากขึ้น
“บาทแข็งค่าตามภูมิภาคและตลาดโลก หลังตลาดคลายกังวลเรื่องเฟดแล้วกลับไปลงทุนในสินทรัพย์เสี่ยง” นักบริหารเงิน กล่าว
อย่างไรก็ตามนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 35.90 – 36.15 บาท/ดอลลาร์ โดยต้องจับตาดูทิศทางของเงินทุนต่างประเทศ